ANGMAGSSALIK DISTRIKT | ЭТИ 
Vegsten ligger paa en lille, lav Odde. I Gnejsen er indesluttet store Partier af 
Hornblende-Bjergarter, udvalsede i Gnejsens Strøgretning. 
Ved den stejle Fjældvæg Ivnarssuak paa Sermilik Fjordens Østside er 
flere Steder fundet Asbest og Straalsten. Den sidste sammen med Muskovit. 
Pastor RUTTEL skriver i sin Dagbog: 
»En stor Overraskelse ventede os dog, da vi med Baaden sejlede hjemad 
langs det samme Fjæld (Тупатззиак), thi et Steds i den stejle Fjældvæg fandtes 
der en stor Kløft, som tildels huler sig dybt ind i Fjældet, og midt i Kløften lig- 
ger der en vældig Blok. Da vi havde hørt, at der ogsaa der skulde findes Asbest 
og tillige Vegsten, sejlede vi derhen med Baaden og saa da til vor Overraskelse, 
at hele Blokken var en vældig Klump Asbest, der præsenterede sig nærmest 
som et Mønster af sirlige Rimfrost-Stjerner. Jeg forsøgte at hugge noget løs, 
men havde for daarligt Fodfæste til, at det ret vilde lykkes. Jeg saa da, at jeg 
ved at hoppe fra Sten til Sten kunde komme bag om Blokken, dybere ind i Kløf- 
ten, og saa der ikke blot store løse Stykker Asbest ligge spredt mellem Stenene 
forneden, men højt op ad Fjældvæggen sad Asbest-Stjerner ved Asbest-Stjerner. 
Skuet gjorde paa mig som Lægmand et helt betagende Indtryk. — —«. 
De indsamlede, tildels meget store Stykker, bestaar af Asbest, Bronzit og 
Biotit. Asbesten danner radialstraalende Masser, imellem hvilke de andre Be- 
standdele findes indlejret, saa at Asbesten reduceres til fine Naale, der strækker 
sig ind mellem de andre Mineraler. Asbesten selv er af en meget god Beskaffen- 
hed, fin og let sønderdelelig. Bronziten findes i Form af store uregelmæssige, 
krystallinske Individer, der paa talrige Steder er gennemtrængt af Asbesttraade 
og Glimmerskæl. 
Ved Kasigissat, paa Sydkysten af Angmagssalik Ø tæt Vest for Orssuluviak, 
gaar langs Stranden en Grønstensgang, hvoraf Fragmenter staar tilbage som 
uhyre Bautastene, medens Gnejsgraniten udenfor er forvitret bort. Her er fundet 
storkornet Marmor med rigelig Chondrodit. Marmorets Farve er svagt gullig 
hvid. 
Ved Tasiussak (Bugten ved Stationen) bestaar Bjergarten hovedsagelig 
af en brunlig, yderst let forvitrende Gnejs, bestaaende af Feldspat, Kvarts, Bron- 
zit og Biotit. 
Endvidere er fundet Bronzit sparsomt i mørkegraa, næsten tæt Bronzit- 
diabas, og Hypersthen som Bestanddel i en finkornet Pyroxengnejs. 
Ved den ydre Del af Angmagssalik Fjord træffes en meget granatrig Gnejs- 
granit. Frå Anava, Øst for Mundingen, findes Granit i regelmæssig, skriftgra- 
nitisk Sammenvoksning med Kvarts i en Pegmatitgang, og ved Aluit, en lille 
Ø Sydvest for Anava, findes Granat krystalliseret i Gnejs. Ved sidstnævnte Sted 
findes ogsaa Muskovit i løse Glimmerblade uden omgivende Bjergart. Farven paa 
nogle Stykker er hvidlig brun med meget stærk Perlemorsglans, paa andre : 
mørkebrun. 
Fra Grafitø, en lille Ø tæt under Nordsiden af nordre Ikerasak (Øst for 
Sermiligâk), omtales Lag af tæt Grafitskifer af Mægtighed 11 cm. 
Dansk Grønland. IT. 37 
